cyanic-selkie/wikianc huggingface dataset:
เกียรติชัย ไอซ์เจลลิบาล์ม
ประวัติ
เกียรติชัยขึ้นชกมวยสากลครั้งแรกเมื่อ 2 เมษายน พ.ศ. 2542 ชนะน็อค ภาคภูมิ เนชั่นแมน จากนั้นขึ้นชกชนะรวด จนได้ชิงแชมป์ PABA เฉพาะกาลรุ่นซูเปอร์ไลท์เวทเมื่อ 19 กรกฎาคม พ.ศ. 2545 ชนะน็อค เฟรดดี เฟาท์ ยก 1 จากนั้น ไปชิงแชมป์จริงที่อินโดนีเซีย ชนะน็อค แอนโดโน จายาเตียร์ตา คว้าแชมป์มาครองได้ แต่พอป้องกันตำแหน่งครั้งแรก ก็เป็นฝ่ายแพ้คะแนน ดัวดี บาฮารี เสียแชมป์ไป
หลังจากเสียแชมป์ PABA ไปแล้ว เกียรติชัยเดินสายไปชกที่ต่างประเทศเป็นส่วนใหญ่ ทั้งออสเตรเลีย คาซักสถาน แคเมอรูน สเปน และแทนซาเนีย ได้ชิงแชมป์ระดับภูมิภาคที่ออสเตรเลียหลายครั้งแต่ไม่สำเร็จ จน พ.ศ. 2551 เกียรติชัยไปชิงแชมป์โลก WBF ที่ แคเมอรูน ปรากฏว่าชนะน็อคนักมวยเจ้าถิ่น ได้แชมป์มาครอง แต่ก็สละตำแหน่งไป เกียรติชัยชกมวยสากลจนถึง พ.ศ. 2558 หลังจากไปชกแพ้น็อคที่แทนซาเนียแล้ว ก็แขวนนวม เลิกชกมวยสากลไป แต่ยังชกมวยไทยอยู่ โดยส่วนใหญ่จะขึ้นชกทั้งมวยไทย 5 ยก ในจังหวัดภูเก็ต รวมถึงมวยไทย 3 ยก อีกด้วย
อ้างอิง
หมวดหมู่ :นักมวยไทยชาวไทย หมวดหมู่ :นักมวยสากลชาวไทยรุ่นซูเปอร์ไลท์เวท หมวดหมู่ :นักมวยสากลชาวไทยรุ่นเวลเตอร์เวท หมวดหมู่ :นักมวยสากลชาวไทยรุ่นซูเปอร์เวลเตอร์เวท
โรงเรียนป้อมนาคราชสวาทยานนท์
โรงเรียป้อมนาคราชสวาทยานนท์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติ
โรงเรียป้อมนาคราชสวาทยานนท์ โดยมีคณะกรรมการสภาตำบลปากคลองบางปลากด เป็นผู้ริเริ่มขอให้ตั้งโรงเรียนมัธยมศึกษาประจำตำบลในปี พ.ศ. 2521 ต่อกระทรวงศึกษาธิการได้รับประกาศจัดตั้งโรงเรียนในวันที่ 12 กุมภาพันธ์ พ.ศ. 2522 บนที่ดินราชพัสดุบริเวณป้อมนาคราชจำนวน 21 ไร่ 3 งาน 76 ตารางวา และใช้ชื่อโรงเรียนว่า โรงเรียนป้อมนาคราชวิทยาคม โดยในระยะแรกโรงเรียนได้ใช้ศาลาวัดพระสมุทรเจดีย์เป็นสถานที่เรียนชั่วคราว และได้ย้ายไปยังที่ตั้งโรงเรียนในปี พ.ศ. 2523 และได้รับความอนุเคราะจากครอบครัวสวาทยานนท์ช่วยในการก่อสร้างอาคารเรียนถาวรแห่งแรกและได้รับที่ดินจากผู้บริจาคขยายเพิ่มอีก 4 ตารางวา
วันที่ 21 เมษายน พ.ศ. 2524 โรงเรียนป้อมนาคราชวิทยาคมได้เปลี่ยนชื่อเป็น โรงเรียนป้อมนาคราชสวาทยานนท์
รัฐโซมาลีแลนด์
รัฐโซมาลีแลนด์ เป็นรัฐเอกราชในช่วงเวลาสั้น ๆ ในดินแดนโซมาเลีย
เจียง สีชาง
เจียง สีชาง (เกิดเมื่อวันที่ 15 พฤษภาคม ค.ศ. 1980) เป็นนักฮอกกี้จากประเทศจีน เคยเข้าร่วมการแข่งขันโอลิมปิกฤดูร้อน 2008 ที่ปักกิ่ง
เทศบาลเมืองหลังสวน
หลังสวน เป็นเทศบาลเมืองซึ่งมีอาณาเขตครอบคลุมพื้นที่ตำบลหลังสวนและตำบลขันเงิน รวมทั้งบางส่วนของตำบลพ้อแดง ตำบลแหลมทราย และตำบลวังตะกอ ในอำเภอหลังสวน จังหวัดชุมพร เดิมถูกจัดตั้งขึ้นเป็นเทศบาลตำบลใน พ.ศ. 2483 แล้วจึงยกฐานะขึ้นเป็นเทศบาลเมืองใน พ.ศ. 2547 ซึ่งในปีเดียวกันนี้เอง ได้ยุบรวมองค์การบริหารส่วนตำบลขันเงินรวมกับเทศบาลเมืองหลังสวนด้วย ปัจจุบันในเขตเทศบาลมีประชากร 11,086 คน
สภาพภูมิประเทศเป็นที่ราบสูง และมีภูเขาทางทิศตะวันตก ค่อย ๆ ลาดไปทางทิศตะวันออก ดินเป็นดินร่วนและดินเหนียวปนทราย แม่น้ามีแม่น้ำหลังสวน ไหลจากเทือกเขาทางทิศตะวันตกลงสู่อ่าวไทยที่ตำบลปากน้ำหลังสวน ประชากรส่วนใหญ่ประกอบอาชีพเกษตรกรรมโดยนิยมปลูกผลไม้ จึงเกิดเทศกาลที่สำคัญคืองานวันผลไม้เมืองหลังสวนและงานเปิดเมืองกินฟรี ศาสนาส่วนใหญ่ที่ประชากรนับถือคือศาสนาพุทธ มีประเพณีที่สำคัญคือ ประเพณีแห่พระแข่งเรือ ขึ้นโขนชิงธง ซึ่งมีเพียงแห่งเดียวในประเทศไทย
การขนส่งในเขตเทศบาลมีทางหลวงแผ่นดินหมายเลข 41 ตัดผ่าน นอกจากนี้ยังมีสถานีรถไฟหลังสวนบนเส้นทางรถไฟสายใต้ มีขบวนรถไฟจอดหลายขบวน ทั้งรถด่วนพิเศษดีเซลราง รถด่วน รถเร็ว และรถธรรมดา
กระเชียง
เรือกระเชียง เป็นเรือพายขนาดกลาง มักจะมีไว้ประจำบนเรือรบ มีสองชนิดหลักๆ คือ กระเชียงโถง และ กระเชียงแซ โดยกระเชียงโถง จะมีห่วงเหล็กไว้ใส่ไม้พาย ส่วน กระเชียงแซ จะมีการเจาะช่องข้างตัวเรือในการใส่ไม้พาย
กุหลาบแดง เกียรติกรีรินทร์
กุหลาบแดง (เกียรติกรีรินทร์) ลูกพระบาท หรือ นายอาจหาญ บัวงาม เกิดเมื่อ 6 ก.พ. 2524 ที่ จ. สระบุรี สถิติการชก 40 ครั้ง ชนะ 24 (น็อค 6) แพ้ 16
อ้างอิง
หมวดหมู่ :นักมวยสากลชาวไทยรุ่นแบนตัมเวท หมวดหมู่ :นักมวยสากลชาวไทยรุ่นซูเปอร์เฟเธอร์เวท
ลี หงเซี่ย
'''ลี หงเซี่ย ''' (เกิดเมื่อวันที่ 10 กันยายน ค.ศ. 1986) เป็นนักฮอกกี้จากประเทศจีน เป็นนักฮอกกี้ทีมชาติหญิงจีน เคยเข้าร่วมการแข่งขันโอลิมปิกฤดูร้อน 2008 ที่ปักกิ่ง ได้รับเหรียญเงิน  และโอลิมปิก 2006 ที่เหรียญทอง
กีฬามหาวิทยาลัยแห่งประเทศไทย ครั้งที่ 9
กีฬามหาวิทยาลัยแห่งประเทศไทย ครั้งที่ 9 จัดการแข่งขันวันที่ 24 - 31 ตุลาคม พ.ศ. 2525 โดยมีมหาวิทยาลัยในกรุงเทพมหานคร 5 แห่งเป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
ซิงผิง
ซิงผิง เป็นชื่อศักราชลำดับที่ 4 ในรัชสมัยพระเจ้าเหี้ยนเต้แห่งราชวงศ์ฮั่นตะวันออก ชือศักราชซิงผิงใช้ตั้งแต่ปี ค.ศ. 194-195 รวมเวลา 2 ปี หลังจากการเสียชีวิตของตั๋งโต๊ะในปี ค.ศ. 192 ภายหลังลิฉุย กุยกี และอดีตผู้ใต้บังคับบัญชาของตั๋งโต๊ะคนอื่น ๆ เข้ากุมอำนาจราชสำนักกลางจึงได้เปลี่ยนชื่อศักราชเป็นซิงผิง
สุภโชค สัมปัตตะวนิช
พลโท สุภโชค สัมปัตตะวนิช (20 พฤษภาคม พ.ศ. 2497 – ) เป็นผู้อำนวยการส่วนการศึกษา โรงเรียนนายร้อยพระจุลจอมเกล้า และในปี พ.ศ. 2555 เขาได้รับการโยกย้ายมาเป็นรองผู้บัญชาการ โรงเรียนนายร้อยพระจุลจอมเกล้า
ประวัติ
สุภโชค สัมปัตตะวนิช สำเร็จการศึกษาหลักสูตรวิทยาศาสตรมหาบัณฑิตสาขาวิศวกรรมเครื่องกล จากมหาวิทยาลัยออริกอนสเตต
นอกจากนี้ เขายังทำหน้าที่เป็น ราชองครักษ์เวร และเป็นผู้ฝึกสอนมวยไทยเลิศฤทธิ์ ให้กับนักเรียนนายร้อย จปร.โดยได้ออกรายการโทรทัศน์ ฮิวแมนเวปปอน ตอนที่ 1 ที่มีการจัดฉายในหลายประเทศ
ซิด ไมเออร์ส อัลฟา เซนทอรี
เกมนี้มีเค้าโครงเรื่องอยู่ในช่วงคริสต์ศตวรรษที่ 22 โดยเริ่มจากกลุ่มที่มีอุดมการณ์แตกต่างกันเจ็ดกลุ่มลงจอดบนดาวเคราะห์ชิรอนที่อยู่ในระบบดาวอัลฟาคนครึ่งม้า เมื่อเกมดำเนินไป การตื่นตัวของดาวเคราะห์ที่มีรู้สึกนั้นเพิ่มมากขึ้นเรื่อยๆ จนกลายเป็นอุปสรรคสำคัญต่อมนุษย์ชาวอาณานิคม เกม อัลฟา เซนทอรี พัฒนาเกมเอนจินเพิ่มมาจาก ซิวิไลเซชัน 2 ประกอบด้วยการเล่นหลายคนพร้อมกัน, ระบบวิศวกรรมสังคม, การเปลี่ยนแปลงสภาพอากาศ, ความสามารถของผู้เล่นในการปรับแต่งยูนิตด้วยตนเอง, สิ่งมีชีวิตท้องถิ่นบนดาวเคราะห์, ตัวเลือกด้านการสอดแนมและการทูตที่เพิ่มมาจากเดิม, วิธีชนะแบบใหม่, และความสามารถที่จะปรับแต่งเกมผ่านม็อดได้มากขึ้น ในขณะที่ภาคเสริม เอเลียน ครอสไฟร์ได้เพิ่มกลุ่มของมนุษย์เข้ามาอีก 5 กลุ่ม และนำเสนอกลุ่มที่ไม่ใช่มนุษย์อีกสองกลุ่ม รวมไปถึงเทคโนโลยี, สิ่งก่อสร้าง, โครงการลับ, สิ่งมีชีวิตท้องถิ่น, ความสามารถของยูนิตและวิธีชนะที่เพิ่มเข้ามาอีก
เกมนี้ประสบความสำเร็จด้านการวิจารณ์อย่างล้นหลาม โดยได้รับเปรียบเทียบกับซิวิไลเซชันสองในทางที่ดี นักวิจารณ์ชื่นชมเนื้อเรื่องแนวไซไฟของเกมนี้ โดยเปรียบเทียบเกมนี้กับผลงานของสแตนลีย์ คูบริก, แฟรงค์ เฮอร์เบิร์ต, อาร์เธอร์ ซี. คลาร์ก และไอแซค อสิมอฟ และยังชื่นชมงานเขียนภายในตัวเกม, การให้เสียงตัวละคร, ความสามารถของผู้เล่นในการปรับแต่งยูนิต, และความลึกของแผนผังต้นไม้เทคโนโลยี ซิด ไมเออร์ส อัลฟา เซนทอรี ได้รับรางวัลหลายรางวัลในสาขาเกมยอดเยี่ยมแห่งปีและเกมวางแผนการรบยอดเยี่ยมแห่งปี ถึงแม้ว่าจะได้รับการตอบรับเชิงวิจารณ์เป็นอย่างดี แต่ยอดขายของเกมนี้ต่ำที่สุดในเกมชุดซิวิไลเซชัน
ท้องเรื่อง
การชนะการแข่งขันทางอวกาศในเกมชุด ซิวิไลเซชัน จบลงด้วยการส่งมนุษย์ไปยังระบบดาวอัลฟาคนครึ่งม้า (Alpha Centauri) ซิด ไมเออร์ส อัลฟา เซนทอรี อาศัยเรื่องราวเหล่านี้มาสานต่อ โดยเริ่มการดำเนินเรื่องในคริสต์ศตวรรษที่ 22 หลังจากที่องค์การสหประชาชาติส่งมนุษย์ไปยังดาวเคราะห์ชิรอน (Chiron) ที่อยู่ในระบบดาวอัลฟาคนครึ่งม้าในภารกิจตั้งอาณานิคม "ยูนิตี" (Unity) บนดาวนี้เคยมีมนุษย์ต่างดาวที่มีเทคโนโลยีชั้นสูงมาเยือนและทำการทดลองทั่วทั้งดาวเกี่ยวความสามารถของดาวเคราะห์ในการรับรู้และรู้สึก โดยทิ้งเสาหินและวัตถุลึกลับไว้ ก่อนที่เกมจะเริ่มต้น เตาปฏิกรณ์บนยานอวกาศยูนิตีเกิดขัดข้องขึ้น ทำให้ลูกยานและชาวอาณานิคมตื่นก่อนเวลาอันควร และทำให้การติดต่อสื่อสารกับโลกถูกตัดขาดลง หลังจากที่กัปตันถูกลอบสังหาร ผู้นำที่มีอำนาจที่สุดบนยานตั้งกลุ่มขึ้นมาตามอุดมการณ์ของตนเอง โดยต่างก็มีผู้ตามที่จงรักภักดี ทำให้เกิดความเห็นไม่ตรงกันว่าด้วยอนาคตของมนุษยชาติ จึงเกิดความขัดแย้งขึ้นระหว่างกลุ่มต่างๆ เมื่อยานแตกออก แคปซูลสละยานทั้งเจ็ดแคปซูล แต่ละแคปซูลก็ประกอบด้วยกลุ่มอุดมการณ์ของตัวเอง ก็กระจายไปทั่วดาวเคราะห์
ในเกมภาคเสริม เอเลียน ครอสไฟร์ ผู้เล่นได้รู้ว่าการทดลองของมนุษย์ต่างดาวทำให้เกิดผลกระทบอย่างรุนแรง โดยก่อให้เกิดวัฏจักรวิวัฒนาการยาวนานหนึ่งร้อยล้านปีที่จบลงด้วยความตายของสิ่งมีชีวิตส่วนใหญ่บนดาวเคราะห์ หลังจากมหันตภัยครั้งนั้น มนุษย์ต่างดาวก็แตกออกเป็นสองกลุ่มได้แก่ แมนิโฟลด์แคร์เทคเกอร์ส (Manifold Caretakers) ที่ต่อต้านการทดลองเพิ่มเติม และแมนิโฟลด์ยูเซิร์ปเพอร์ส (Manifold Usurpers) ที่สนับสนุนการทดลองเพิ่มเติม ในเกมภาคเสริมนี้ กลุ่มมนุษย์ต่างดาวทั้งสอง รวมไปถึงกลุ่มอุดมการณ์ของมนุษย์ต้องต่อสู้กันเพื่อเป็นผู้กุมชะตาของดาวเคราะห์ดวงนี้
ตัวละคร
ตัวเกมมุ่งเน้นไปที่ผู้นำของกลุ่มทั้งเจ็ด ซึ่งผู้เล่นสามารถเลือกได้จากผู้นำทั้ง 14 คนในเกมดั้งเดิมและภาคเสริม และยังเน้นไปที่ดาวเคราะห์ที่มีความรู้สึกเป็นของตัวเอง (ให้เสียงโดยอะลีนา กังกา) ตัวละครถูกพัฒนาขึ้นมาจากรูปภาพของผู้นำกลุ่ม, บทพูดเดี่ยวที่มาพร้อมกับการค้นพบทางวิทยาศาสตร์ และรูปภาพที่มุมจอคอมม์ลิงก์ ซึ่งประกอบไปด้วยเมืองที่เกิด, วัยเยาว์, ความรัก, ครอบครัว, การศึกษา, และการสำรวจอวกาศ ผู้นำใน ซิด ไมเออร์ส อัลฟา เซนทอรี ประกอบด้วยท่านผู้หญิงเดียเดร สไก (ให้เสียงโดยแคโรลิน ดาห์ล) แห่งกลุ่มไกอาส์สเต็ปดอว์เทอร์ส (Gaia's Stepdaughters), ท่านประธานเฉงจีหยาง (ให้เสียงโดยหลู ยู่) แห่งฮิวแมนไฮฟ์ (Human Hive), นักวิชาการพรอกฮอร์ ซาคารอฟ (ให้เสียงโดยยูริ เนสเตอรอฟ) แห่งยูนิเวอร์ซิตีออฟแพลเน็ต (University of Planet), ซีอีโอ นะวาบูดิเค มอร์แกน (ให้เสียงโดยเรจี เดวิส) แห่งมอร์แกนอินดัสทรีส์ (Morgan Industries), พันเอกโคราซอน ซานติเอโก (ให้เสียงโดยวานดา นิโน่) แห่งสปาร์ตันเฟเดอเรชัน (Spartan Federation), ซิสเตอร์มีเรียม ก็อดวินสัน (ให้เสียงโดยเกร็ทเชน ไวเกล) แห่งลอร์ดส บีลีฟเวอร์ส (Lord's Believers) และข้าหลวงพราวิน ลาล (ให้เสียงโดยเฮช กอร์ดอน) แห่งพีซคีปปิงฟอร์ซเซส (Peacekeeping Forces) ในภาคเสริมมีการเพิ่มผู้นำกลุ่มอีก 7 คน ได้แก่ไพรม์ฟังก์ชันอากิ เซตา-ห้า (ให้เสียงโดยแอลลี ริเว็นบาร์ค) แห่งเดอะไซเบอร์เนติกคอนเชียสเนส (The Cybernetic Consciousness), กัปตันอูลริค สเวนสการ์ด (ให้เสียงโดยเจมส์ ลีบแมน) แห่งนอติลุสไพเรตส์ (Nautilus Pirates), ฟอร์แมนโดไม (ให้เสียงโดยเฟรเดอริค เซราฟิน) แห่งฟรีโดรนส์ (Free Drones), เดตาแจ็ค ซินเดอร์ โรส (ให้เสียงโดยคริสติน เมลตัน) แห่งเดตาเอนเจลส์ (Data Angels), ศาสดาชา ดอว์น (ให้เสียงโดยสเตซี สเปนเซอร์) แห่งเดอะคัลท์ออฟแพลเน็ต (The Cult of Planet), ผู้พิทักษ์ ลูลาร์ ฮิมมะนี (ให้เสียงโดยเจฟฟ์ กอร์ดอน) แห่งแมนิโฟลด์แคร์เทคเกอร์ส และผู้พิชิต จูดา มาร์ (ให้เสียงโดยเจฟฟ์ กอร์ดอน) แห่งแมนิโฟลด์ยูเซิร์ปเพอร์ส
ผู้เล่นจะสวมบทเป็นผู้นำ และแข่งขันกับผู้นำคนอื่น เพื่อสร้างอาณานิคม และครอบครองดาวทั้งดวง ผู้เล่นสามารถเข้าถึงเดตาลิงก์ส (ให้เสียงโดยโรเบิร์ต เลวีและแคเธอรีน เฟอร์กูสัน) ซึ่งเป็นที่รวบรวมข้อมูลต่างๆ เกี่ยวกับเกม กลุ่มตามอุดมการณ์แต่ละกลุ่มล้วนมีจุดเด่นและจุดด้อยที่แตกต่างกัน 1-2 ประกอบซึ่งส่งผลต่อการเล่น และแสดงถึงจุดยืนและความเชื่อที่แตกต่างกันเช่นลัทธิยูโทเปียทางเทคโนโลยี, ลัทธินิยมการอนุรักษ์สิ่งแวดล้อม, ลัทธิทุนนิยม, ลัทธิทหารนิยม, ลัทธิต่อต้านเผด็จการ, วัฒนธรรมโจรสลัด, เสรีนิยมคลาสสิก และลัทธิบูชาจีอา เป็นต้น ตัวเกมดำเนินไปบนดาวเคราะห์ชิรอน ซึ่งถือเป็นตัวละครอีกตัวหนึ่ง เนื่องจากมีความรู้สึกนึกคิดเป็นของตัวเอง ทั้งยังประกอบไปด้วยการผสมผสานระหว่างสิ่งมีชีวิตท้องถิ่นที่มีระบบประสาทที่ผูกพันต่อโลกกับพืชสีเขียวที่มนุษย์ปลูกขึ้นมาตั้งอยู่อย่างโดดเดี่ยวท่ามกลางทุ่งราบสีแดงอันเป็นพืชท้องถิ่นของดาวเคราะห์
เค้าโครงเรื่อง
เรื่องค่อย ๆ ดำเนินไปผ่านวิดีโอแนะนำ, คำอธิบายเทคโนโลยีใหม่, วิดีโอที่เล่นเมื่อวิจัยโครงการลับสำเร็จและฉากคั่นอื่นๆ สิ่งมีชีวิตท้องถิ่นส่วนใหญ่คือสิ่งมีชีวิตคล้ายหนอนกับราสีแดงชนิดหนึ่ง ราสีแดงเป็นอุปสรรคเมื่อเดินทางผ่าน, เป็นที่พรางตาของศัตรู, ให้ทรัพยากรเล็กน้อย และเป็นแหล่งกำเนิด "หนอนพลังจิต" ที่สามารถโจมตีฐานและยูนิตได้ด้วยการโจมตีผ่านโทรจิต แต่ผู้เล่นสามารถจับหนอนพลังจิต หรือเพาะพันธุ์หนอนพลังจิต เพื่อใช้เป็นอาวุธได้ เมื่อเนื้อเรื่องดำเนินไป ผู้เล่นจะค้นพบว่าราสีแดงและหนอนพลังจิตนั้นมีความคิดเป็นอันหนึ่งอันเดียวกัน และหลังจากนั้นไม่นาน ผู้เล่นจะได้ยินเสียงหนึ่งในฝัน ซึ่งต่อมาเสียงนี้จะแทรกเข้ามาแม้ในยามตื่น โดยเสียงนี้ขู่ว่าจะเพิ่มการโจมตีถ้ามนุษย์ไม่ยอมลดมลภาวะและควบคุมไม่ให้ดาวถูกทำลาย ต่อมาผู้เล่นจึงค้นพบว่าดาวเคราะห์นี้เป็นสิ่งมีชีวิตที่จำศีลอยู่ แต่กำลังตื่นขึ้นมา ซึ่งจะทำให้เกิดการแปลงสภาพและทำให้มนุษย์ทุกคนถูกทำลาย เพื่อจัดการกับภัยคุกคามนี้ ตัวผู้เล่นเองหรือผู้นำคนอื่นๆ จะต้องวิจัยโครงการลับที่ชื่อว่า "เสียงของอัลฟาเซนทอรี" (The Voice of Alpha Centauri) ซึ่งจะชะลอการแปลงสภาพและเพิ่มสติปัญญาให้กับดาวเคราะห์ ท้ายที่สุดแล้ว ผู้เล่นเองหรือผู้นำคนอื่นๆ สามารถที่จะยอมรับ "การก้าวสู่อุตรภาพ" (The Ascent to Trancendence) ซึ่งหมายความว่ามนุษย์เข้ารวมเพื่อเป็นอันหนึ่งอันเดียวกับดาวเคราะห์ หรืออีกนัยหนึ่งคือ "กลายเป็นพระเจ้า" เกมอัลฟาเซนทอรีจึงจบลงด้วยความหวังและชัยชนะของมนุษย์ ทั้งยังเป็นการบอกว่าเหตุการณ์ในเกมไม่ใช่ทั้งหมดของอนาคตของมวลมนุษยชาติ แต่เป็นเพียงอีกก้าวหนึ่งเท่านั้น
การเล่น
ซิด ไมเออร์ส อัลฟา เซนทอรี เป็นเกมวางแผนการรบแบบทีละรอบที่มีพื้นฐานเป็นนิยายวิทยาศาสตร์ เล่นจากมุมมองบุคคลที่สาม ในมุมมองไอโซเมตริก ลักษณะหลายๆ อย่างของเกมนี้มีความคล้ายคลึงกับซิวิไลเซชัน 2 แต่มีการเปลี่ยนชื่อหรือบางอย่างอาจเปลี่ยนแปลงไปเล็กน้อย อย่างเช่น ผู้เล่นสามารถสร้างฐาน (เรียกว่าเมืองในซิวิไลเซชัน 2), สร้างสิ่งก่อสร้าง, โครงการลับ (ในซิวิไลเซชัน 2 เรียกว่าสิ่งมหัศจรรย์ของโลก), สำรวจดินแดน, วิจัยเทคโนโลยี, ใและเอาชนะกลุ่มอื่นๆ (อารยธรรมในซิวิไลเซชัน 2) นอกจากการเอาชนะกลุ่มที่ไม่ใช่พันธมิตรอื่นๆ ด้วยกำลังทางทหารแล้ว ผู้เล่นยังสามารถชนะได้ด้วยการได้รับเสียงโหวตสามในสี่จากประชากรทั้งหมด (คล้ายกับชัยชนะด้วยอำนาจของซิวิไลเซชัน 4), ครองตลาดพลังงานโลก, วิจัยโครงการลับ "การก้าวสู่อุตรภาพ" ได้สำเร็จ, และการสร้างเครื่องกำเนิดสับสเปซ 6 เครื่องสำหรับฝ่ายมนุษย์ต่างดาว
แผนที่หลักของเกมถูกแบ่งเป็นช่องสี่เหลี่ยมจัตุรัส ในช่องนี้เป็นบริเวณที่ผู้เล่นสามารถตั้งฐาน, เคลื่อนย้ายยูนิต, และต่อสู้กับยูนิตอื่นได้ ผู้เล่นสามารถปรับเปลี่ยนสภาพของสี่เหลี่ยมแต่ละช่องได้โดยการเปลี่ยนสภาพดาวเคราะห์ (Terraforming) ซึ่งมีผลด้านการเคลื่อนที่ของยูนิต, การรบและการให้ทรัพยากร ทรัพยากรในที่นี้จะถูกนำไปใช้เป็นอาหารให้กับประชากร หรือเอาไปสร้างยูนิตและสิ่งก่อสร้าง หรือจะเอาไปสะสมเป็นพลังงานก็ได้ ผู้เล่นสามารถโยกจำนวนพลังงานไปลงทุนในการวิจัยเทคโนโลยีใหม่ๆ หรือจะทำการเก็บสะสมเป็นทุนสำรองก็ได้ เกมนี้แตกต่างจากเกมซิวิไลเซชันอื่นๆ ตรงที่ เทคโนโลยีใหม่จะทำให้ผู้เล่นสามารถเข้าถึงส่วนประกอบยูนิตใหม่ แทนที่จะเป็นยูนิตสำเร็จรูป ทำให้ผู้เล่นสามารถออกแบบยูนิตให้เป็นไปตามลำดับความต้องการของผู้เล่นเอง ทุนพลังงานสำรองอนุญาตให้ผู้เล่นอัพเกรดยูนิต, บำรุงรักษาสิ่งก่อสร้าง, และอาจจะสำรองพลังงานจนชนะด้วยการครองตลาดพลังงานโลกก็ได้ ฐาน (Base) คือที่มั่นทางทหารซึ่งถือเป็นส่วนสำคัญที่นำไปสู่ชัยชนะในทุกวิธี ฐานทำหน้าที่ผลิตยูนิตทางทหาร, เป็นที่พักอาศัยให้กับประชากร, เก็บสะสมพลังงาน และวิจัยโครงการลับ หรือสร้างเครื่องกำเนิดสับสเปซ การสร้างสิ่งก่อสร้างและการวิจัยโครงการลับสามารถเพิ่มศักยภาพในฐานใดฐานหนึ่งหรือในทุกฐาน
นอกจากความก้าวหน้าทางเทคโนโลยีและโครงการลับ เกมนี้ยังนำเสนอแง่มุมของสิ่งมีชีวิต, สิ่งก่อสร้าง และสิ่งประดิษฐ์จากต่างดาว ซีโนฟังกัส (Xenofungus) และราทะเลส่งโทษต่อผู้เล่นในด้านการเคลื่อนที่, การรบและการให้ทรัพยากร และยังเป็นที่พรางตัวของหนอนพลังจิตและตัวยิงสปอร์ มีหอคอยราที่ไม่สามารถขยับได้แต่สามารถให้กำเนิดสิ่งมีชีวิตท้องถื่น ซึ่งนอกจากหนอนพลังจิตแล้ว ยังมีไอล์สออฟเดอะดีป (Isle of the Deep) กับซีเลิร์คส (Sealurks) ซึ่งเป็นสิ่งมีชีวิตทางทะเล และโลคัสออฟชิรอน (Locust of Chiron) ซึ่งเป็นสิ่งมีชีวิตในอากาศ ทั้งหมดนี้โจมตีด้วยการใช้พลังจิต ซึ่งอาวุธและเกราะของยูนิตไม่มีผลใดๆ ต่อสิ่งมีชีวิตเหล่านี้ เสาหินมีอำนาจในการซ่อมแซมยูนิตและให้ทรัพยากร วัตถุลึกลับซ่อนเทคโนโลยีใหม่ๆ ไว้ภายในและสามารถนำมาใช้เพื่อเร่งการวิจัยโครงการลับได้ สิ่งมหัศจรรย์ธรรมชาติให้ทรัพยากรมากเป็นพิเศษ และเหตุการณ์แบบสุ่มเพิ่มอันตรายหรือโอกาส การพัฒนามากเกินไปอาจนำไปสู่การผลิบานของราที่ทำลายการเปลี่ยนสภาพดาวเคราะห์ และทำให้สิ่งมีชีวิตท้องถิ่นรุกรานได้
ซิด ไมเออร์ส อัลฟา เซนทอรี มีทั้งโหมดผู้เล่นคนเดียวและโหมดผู้เล่นหลายคน และอนุญาตให้ผู้เล่นสามารถปรับแต่งเกมได้ โดยผู้เล่นสามารถเลือกการปรับแต่งได้ก่อนเริ่มเกม และยังสามารถสร้างภารกิจและแผนที่ขึ้นมาเองด้วยโปรแกรมที่มีให้ และยังสามารถแก้ไฟล์ของเกม ซิด ไมเออร์ส อัลฟา เซนทอรี เองได้อีกด้วย นอกจากการเลือกผู้นำทั้ง 7 คน (หรือ 14 คนในภาคเสริม) ยังสามารถเลือกภารกิจ, เลือกลักษณะการสร้างแผนที่แบบสุ่ม, ระดับความยาก, และกำหนดกฎของเกมซึ่งรวมไปถึงวิธีชนะ, ความสามารถในการควบคุมการวิจัย และการเปิดแผนที่ตอนต้นเกมได้อีกด้วย โปรแกรมสร้างแผนที่และภารกิจอนุญาตให้ผู้เล่นสร้างภารกิจและแผนที่ที่ผู้เล่นเป็นคนกำหนดเองทั้งหมด กฎพื้นฐาน, บทพูดของตัวละคร, และความสามารถของแต่ละกลุ่ม อยู่ในไฟล์ข้อความ โดยผู้พัฒนาเกมออกแบบมาให้ผู้เล่นสามารถแก้ไขได้อย่างง่ายดาย แม้ไม่มีความรู้ด้านการเขียนโปรแกรมมาก่อน SMAC สนับสนุนการเล่นผ่านอีเมล และมีโหมด TCP/IP ที่อนุญาตให้ผู้เล่นหลายคนเล่นพร้อมกัน และคุยกันโดยตรง ซึ่งทำให้ผู้เล่นสามารถแลกเปลี่ยนเทคโนโลยี, พลังงาน, ข้อมูลแผนที่และสิ่งอื่นๆ ได้อย่างไม่จำกัด
พรรคสหประชาชนเพื่อประชาธิปไตย
พรรคสหประชาชนเพื่อประชาธิปไตย (Ururka Dimuqraadiga Ummadda Bahawday, UDUB) เป็นหนึ่งในสี่ของพรรคการเมือง ในภาคตะวันตกเฉียงเหนือของประเทศโซมาลีแลนด์ และภาคกลางของประเทศโซมาเลีย ปัจจุบันเป็นฝ่ายค้าน
สึโยชิ นากามูระ
สึโยชิ นากามูระ นักมวยสากลชาวญี่ปุ่น เกิดเมื่อ 18 มีนาคม  พ.ศ. 2486 สถิติการชก 74 ครั้ง ชนะ 44 (น็อค 5) เสมอ 9 แพ้ 21
อ้างอิง
หมวดหมู่ :นักมวยสากลชาวญี่ปุ่น
คาร์ล โบเดินชัทซ์
คาร์ล-ไฮน์ริช โบเดินชัทซ์ (Karl-Heinrich Bodenschatz; 10 ธันวาคม ค.ศ. 1890 – 25 สิงหาคม ค.ศ. 1979)เป็นนายพลเยอรมันที่ทำหน้าที่เป็นนายทหารคนสนิทของมันเฟรท ฟ็อน ริชท์โฮเฟิน ในสงครามโลกครั้งที่หนึ่ง และเป็นผู้ประสานงานระหว่างแฮร์มัน เกอริง กับอดอล์ฟ ฮิตเลอร์ในสงครามโลกครั้งที่สอง
พิพิธภัณฑ์กองทัพอากาศและการบินแห่งชาติ
พิพิธภัณฑ์กองทัพอากาศและการบินแห่งชาติ เริ่มมีการจัดตั้งเป็นพิพิธภัณฑ์ครั้งแรก เมื่อ พ.ศ. 2495 ตามที่คณะรัฐมนตรีได้มีมติเมื่อวันที่ 13 สิงหาคม 2495 ให้กระทรวงกลาโหมจัดตั้งพิพิธภัณฑ์การทหารของทั้ง 3 กองทัพขึ้น เพื่อจัดเป็นประวัติศาสตร์และแสดงวิวัฒนาการในทางการทหารของประเทศไทยในอดีตและปัจจุบัน จึงได้ออกคำสั่งกระทรวงกลาโหม (พิเศษ) ที่ 50/19491ลงวันที่ 26 กันยายน 2495 ตั้งคณะกรรมการพิจารณาจัดตั้งพิพิธภัณฑ์การทหาร เพื่อดำเนินการในเรื่องนี้ให้เป็นผลสมความมุ่งหมาย คณะกรรมการตามคำสั่ง กห. (พิเศษ) ที่ 50/19491 ประกอบด้วย
โดยให้คณะกรรมการนี้มีหน้าที่พิจารณากำหนดโครงการและงบประมาณซึ่งเกี่ยวกับการจัดหาสถานที่การก่อสร้างอาคาร ตลอดจนการรวบรวมจัดหาบรรดาสรรพสิ่งต่าง ๆ เพื่อที่จะนำมาประกอบ การจัดตั้งพิพิธภัณฑ์ทหารนี้ขึ้น ด้วยเหตุนี้ทางราชการเห็นเป็นการสมควรที่จะจัดตั้งพิพิธภัณฑ์ของกองทัพอากาศขึ้น ดังนั้นในปี พ.ศ. 2495 กองทัพอากาศได้ออกคำสั่งกองทัพอากาศ (พิเศษ) ที่ 288/18709 ลงวันที่ 8 กันยายน 2495 เรื่อง ให้จัดตั้งพิพิธภัณฑ์กองทัพอากาศ (จอมพลอากาศ ฟื้น รณนภากาศ ฤทธาคนี เป็นผู้บัญชาการทหารอากาศ) และได้ตั้งคณะกรรมการดำเนินการรุ่นแรก มี 5 ท่าน คณะกรรมการดำเนินการรุ่นแรก มี 5 ท่านประกอบด้วย มีหน้าที่พิจารณาดำเนินการจัดตั้งพิพิธภัณฑ์ของกองทัพอากาศขึ้น ทั้งนี้ คณะกรรมการชุดนี้ได้วางรากฐานพิพิธภัณฑ์ของกองทัพอากาศ โดยมุ่งหมายจัดหายุทธภัณฑ์และสันติภัณฑ์ทุกประเภท ตามยุคตามสมัย เป็นลำดับตั้งแต่ต้นจนถึงปัจจุบัน เช่น เครื่องบิน เครื่องยนต์ วิทยุ อาวุธ และอุปกรณ์อื่น ๆ มารวบรวมไว้
การปรับปรุงพิพิธภัณฑ์ของกองทัพอากาศ เมื่อ พ.ศ. 2501 - 2502 ในปี พ.ศ. 2501 กองทัพอากาศได้มีคำสั่งกองทัพอากาศ (เฉพาะ) ที่ 86/01 ลงวันที่ 22 ตุลาคม 2501 เรื่องให้จัดตั้งพิพิธภัณฑ์กองทัพอากาศ (สมัยจอมพลอากาศ เฉลิมเกียรติ วัฒนางกูร เป็นผู้บัญชาการทหารอากาศ) ได้จัดตั้งกรรมการขึ้นใหม่อีกคณะหนึ่ง เพื่อดำเนินการจัดตั้งพิพิธภัณฑ์ของ กองทัพอากาศจากชุดก่อนคือ คณะกรรมการได้ดำเนินการตามวัตถุประสงค์ซึ่งกำหนดไว้ทำนองเดียวกันกับคำสั่ง ทอ. (พิเศษ) ที่ 288/18709 คณะกรรรมการชุดนี้ได้ดำเนินการขอสถานที่โรงเก็บกระสุนวัตถุระเบิดของกรมสรรพวุธทหารอากาศ ซึ่งอยู่ติดกับพิพิธภัณฑ์อีก 1 โรง เพื่อใช้เป็นอาคารพิพิธภัณฑ์เพิ่มเติม เพราะรวบรวมพัสดุพิพิธภัณฑ์ได้มากขึ้น และผู้บัญชาการทหารอากาศได้อนุมัติแล้วในด้านการจัดหาวัสดุพิพิธภัณฑ์ คณะกรรมการได้ขอความร่วมมือจากส่วนราชการต่าง ๆ ที่มีวัสดุพิพิธภัณฑ์ ให้ทำบัญชีรายงานวัสดุซึ่งมีทั้ง วัสดุจริง ภาพถ่าย ตลอดจนเอกสารต่าง ๆ พร้อมทั้งประวัติ แบบ ชนิด สมรรถนะ ชื่อบริษัทผู้ผลิตหรือสั่งซื้อ ปีที่ประจำการ ชื่อผู้บริจาค ให้แก่กองทัพอากาศ ราคาและอื่น ๆ และรวบรวมวัสดุเอกสารเหล่านั้นไว้ก่อน เมื่อมีสถานที่เก็บแล้วทางพิพิธภัณฑ์จึงจะขอรับมาเก็บต่อไป การดำเนินการพิพิธภัณฑ์ในระยะนี้ฝากให้อยู่ในความดูแลของกรมช่างอากาศ ในปี พ.ศ. 2502 กองทัพอากาศได้มีคำสั่งที่ 20025/02 ให้โอนสถานที่และพัสดุพิพิธภัณฑ์ของกองทัพอากาศไปขึ้นอยู่กับ แผนกตำนานและสถิติ กองเสมียนตรา กรมสารบรรณทหารอากาศ ซึ่ง จอมพลอากาศ เฉลิมเกียรติ วัฒนางกูร อดีตผู้บัญชาการทหารอากาศ ได้มาทำพิธีเปิดพิพิธภัณฑ์ของกองทัพอากาศ เป็นทางการ เมื่อวันที่ 27 มีนาคม 2502 พิพิธภัณฑ์ของกองทัพอากาศ นอกจากเป็นที่รวบรวมพัสดุพิพิธภัณฑ์อันหาค่าเปรียบมิได้ในทางประวัติศาสตร์แล้ว ยังได้มีโอกาสอันสำคัญในการช่วย เชื่อมสัมพันธไมตรีกับต่างประเทศ กล่าวคือ ในโอกาสที่พระบาทสมเด็จพระเจ้าอยู่หัว และสมเด็จพระนางเจ้าพระบรมราชินีนาถ เสด็จเยือนประเทศ สหรัฐอเมริกา พร้อมด้วยสมเด็จพระเจ้าลูกยาเธอ เมื่อปี พ.ศ. 2503 นั้น พระบาทสมเด็จพระเจ้าอยู่หัว รัชกาลปัจจุบัน ได้เสด็จพระราชดำเนินทอดพระเนตรเครื่องบินเมืองแคลร์มอนต์ รัฐแคลิฟอร์เนีย หัวหน้าพนักงานผู้รักษาพิพิธภัณฑ์แห่งนั้น ได้ทูลเกล้า ฯ ถวายพระบรมฉายาลักษณ์และสมุดภาพเครื่องบินต่าง ๆ พร้อมกับทูลขอพระราชทานเครื่องบินแบบ สปิตไฟร์ ซึ่งกองทัพอากาศไทย เคยมีไว้ประจำการ ไปไว้ในพิพิธภัณฑ์เมืองแคลร์มอนต์ เนื่องจากได้ทราบว่ามีเครื่องบินชนิดนี้เก็บไว้ที่จังหวัดต่าง ๆ ในประเทศไทยหลายแห่ง สำนักเลขาธิการได้ติดต่อผ่านกระทรวงกลาโหม สอบถามมายังกองทัพอากาศว่ามีพอจัดให้ได้หรือไม่ กองทัพอากาศแจ้งไปว่าเครื่องแบบนี้ได้ปลด ประจำการแล้ว มีเก็บไว้ที่พิพิธภัณฑ์ของกองทัพอากาศ พร้อมที่จะมอบให้ 1 เครื่อง เป็นชนิดไม่ติดอาวุธและอยู่ในสภาพเรียบร้อย การอนุมัติอยู่ใน อำนาจรัฐมนตรีว่าการกระทรวงกลาโหม ซึ่งได้อนุมัติและนำทูลเกล้าถวายเพื่อพระราชทานแก่พิพิธภัณฑ์เครื่องบินเมืองแคลร์มอนต์ต่อไป นับว่า ได้สนองฝ่าละอองธุรีพระบาทล้นเกล้าล้นกระหม่อม ในการเผยแพร่เกียรติคุณ และขื่อเสียงของชาติไทยในต่างแดนอีกด้วย
ในปี พ.ศ. 2505 กองทัพอากาศได้มีคำสั่งกองทัพอากาศ (เฉพาะ) ที่ 113/05 ลงวันที่ 27 กันยายน 2505 เรื่อง แต่งตั้งคณะกรรมการปรับปรุงและขยายกิจการพิพิธภัณฑ์ ทอ. (พล.อ.อ.บุญชู จันทรุเบกษา เป็นผู้บัญชาการทหารอากาศ) ต่อจากกรรมการชุดก่อน คณะกรรมการตามคำสั่งนี้ประกอบด้วย โดยให้ ผช.เสธ.ทอ.ฝ่ายยุทธบริการ เป็นที่ปรึกษาของคณะกรรมการ คณะกรรมการชุดใหม่นี้ มีหน้าที่ดำเนินการเกี่ยวกับพิพิธภัณฑ์ ในหลักใหญ่ 2 ประการ คือ สถานที่เก็บรักษาและตั้งแสดงคงใช้โรงงานการซ่อม กรมช่างอากาศ ตามเดิม ต่อมาในปี 2509 ได้ รับมอบอาคารเพิ่มเติมอีก 4 หลัง ซึ่งอยู่บริเวณเดียวกัน ด้วยกองทัพอากาศมีความจำเป็นต้องมอบพื้นที่บริเวณที่ตั้งอาคารพิพิธภัณฑ์เดิม (โรงงานกรมช่างอากาศที่ 3) ให้ใช้ประโยชน์ในกิจการบิน พาณิชย์ กองทัพอากาศจึงได้พิจารณาสร้างอาคาร พิพิธภัณฑ์ใหม่ ตั้งอยู่ด้านขวาของถนนพหลโยธิน (เมื่อเดินทางเข้ากรุงเทพ ฯ) ห่างจากกรุงเทพ ฯ (อนุสาวรีย์ชัยสมรภูมิ) ประมาณ 24 กิโลเมตร และเยื้องกับโรงเรียนนายเรืออากาศ ได้เริ่มสร้างเมื่อ วันที่ 26 มีนาคม 2511 แล้วเสร็จเมื่อ วันที่ 15 พฤศจิกายน 2511 สิ้นค่าก่อสร้างเป็นเงิน 6,635,000.- บาท (หกล้านหกแสนสามหมื่นห้าพันบาทถ้วน) และได้ทำพิธีเปิดเป็นทางการเมื่อวันที่ 29 มกราคม 2512 ได้เปิดให้ผู้สนใจเข้าชมตั้งแต่นั้นเป็นต้นมา
ตุ๊กตาแป้งปั้น
ตุ๊กตาแป้งปั้น เป็นตุ๊กตาที่ทำขึ้นจากแป้งปั้น ซึ่งมีส่วนผสมของ แป้งขนมปังป่น แป้งข้าวเจ้า แป้งข้าวโพด กาว
ตุ๊กตาแป้งปั้นนี้มีกำเนิดขึ้นสมัยใดยังไม่ทราบได้ ตุ๊กตาแป้งปั้นก็ถือได้ว่าเป็นการสร้างสรรค์งานศิลปะแขนงปฏิมากรรม ซึ่งจะนิยมที่ถ่ายทอดออกมาโดยอาศัยความนิยมที่เกิดขึ้นในสมัยนั้น อาทิ พวกยอดมนุษย์ พวกตัวการ์ตูนต่างๆ
ปัจจุบันตุ๊กตาแป้งปั้นยังได้รับความนิยมเพียงคนบางกลุ่มเท่านั้น ในประเทศไทยมีผู้ทำตุ๊กตาแป้งปั้นอยู่ไม่กี่ราย ส่วนใหญ่จะเป็นสินค้าของกลุ่มโอท็อป ซึ่งนิยมซื้อหาให้เป็นของขวัญของฝากและของที่ระลึก
ประเภทการปั้น
พระมหากัสสปะ
ก่อนบวช
พระมหากัสสปะมีนามว่า ปิปผลิ เป็นบุตรของกปิลพราหมณ์ เกิดที่หมู่บ้านมหาติตถะ แคว้นมคธ เมื่ออายุเข้าย่างสู่ 20 ปี มารดาบิดาของท่านรบเร้าให้ท่านแต่งงาน ท่านปฏิเสธเพราะตั้งใจว่าเมื่อดูแลมารดาบิดาจนทั้งสองเสียชีวิตแล้วก็จะออกบวช แต่มารดาบิดาของท่านยังยืนยันให้ท่านแต่งงานเพื่อดำรงวงศ์ตระกูล ปิปผลิจึงจ้างช่างหล่อทองคำเป็นรูปหญิงสาว ประดับด้วยผ้านุ่งสีแดง ดอกไม้ และเครื่องประดับต่าง ๆ แล้วบอกมารดาว่าถ้าหาหญิงสาวลักษณะตามรูปปั้นนี้ได้จึงจะยอมแต่งงาน มารดาของท่านจึงให้พราหมณ์ ๘ คนนำรูปหล่อไปตามหาหญิงสาวที่มีลักษณะตามนั้น เมื่อได้พบนางภัททากาปิลานี จึงแจ้งให้กบิลพราหมณ์ทราบ ทั้งปิปผลิและภัททาต่างไม่อยากแต่งงานจึงแอบส่งจดหมายขอให้อีกฝ่ายหาคู่ครองใหม่ แต่คนถือจดหมายได้แปลงข้อความในจดหมาย ทั้งสองจึงได้แต่งงานกันในที่สุด
ออกบวช
วันหนึ่ง ปิปผลิไปตรวจนาเห็นฝูงนกจิกกินไส้เดือน จึงถามบริวารว่าบาปของสัตว์พวกนั้นตกแก่ใคร บริวารว่าตกแก่ท่านปิปผลิ ท่านสังเวชใจว่าถ้าอกุศลกรรมแบบนี้ตกแก่ท่านแล้ว ถึงเวียนว่ายตายเกิดสักพันชาติก็คงไม่พ้นทุกข์ กลับถึงบ้านแล้วจึงบอกภรรยาว่าจะออกบวช ภรรยาของท่านก็จะออกบวชเช่นกัน ทั้งสองปลงผมนุ่งห่มผ้ากาสายะ ตั้งใจออกบวชเพื่ออุทิศพระอรหันต์ในโลก แล้วออกจากไปจนถึงทางแยกก็แยกกันเดินทาง ขณะที่แยกทางกันนั้นก็เกิดแผ่นดินไหว
บรรลุอรหัตผล
หลังจากบวชได้ครบ 7 วัน เข้าวันที่ 8 พระมหากัสสปะก็พบพระพุทธเจ้าขณะประทับที่พหุปุตตเจดีย์ พระองค์ประทานโอวาทแก่ท่าน 3 ข้อ คือ พระมหากัสสปะฟังแล้วก็ได้บรรลุเป็นพระอรหันต์ จากนั้นท่านนำผ้าสังฆาฏิของตนปูถวายพระพุทธเจ้าให้ทรงประทับนั่ง พระพุทธเจ้าจึงประทานผ้าป่านบังสุกุลให้ท่านใช้แทน ขณะนั้นแผ่นดินก็ไหวขึ้นเพราะไม่เคยมีมาก่อนที่พระพุทธเจ้าจะประทานจีวรที่ทรงใช้แล้วแก่พระสาวก พระมหากัสสปะประทับใจมากด้วยระลึกว่าท่านเป็น "บุตรของพระผู้มีพระภาค เป็นผู้เกิดแต่อก เกิดแต่พระโอษฐ์ เกิดแต่พระธรรม อันพระธรรมเนรมิตแล้ว เป็นธรรมทายาท ได้รับผ้าป่านบังสุกุลที่ใช้สอยแล้ว"
ปฐมสังคายนา
พระมหากัสสปเถระได้ทราบข่าวการปรินิพพานของพระพุทธเจ้า เมื่อพระองค์ปรินิพพานแล้วได้ 7 วัน ขณะที่ท่านกำลังเดินทางอยู่ ณ เมืองปาวาพร้อมด้วยหมู่ศิษย์จำนวนมาก เมื่อได้ทราบข่าวนั้น เหล่าศิษย์ของพระมหากัสสปะซึ่งยังเป็นปุถุชนอยู่ ได้ร้องไห้คร่ำครวญกัน ณ ที่นั้น จึงมีพระภิกษุผู้บวชเมื่อแก่รูปหนึ่ง ชื่อว่าสุภัททะ ได้กล่าวขึ้นว่า "พอทีเถิด พวกท่านอย่าโศกเศร้า อย่าคร่ำครวญเลย พวกเรารอดพ้นดีแล้วจากพระมหาสมณะรูปนั้นที่คอยจ้ำจี้จ้ำไชพวกเราอยู่ว่า ‘สิ่งนี้ควรแก่พวกเธอ สิ่งนี้ไม่ควรแก่พวกเธอ’ บัดนี้ พวกเราปรารถนาสิ่งใด ก็จักทำสิ่งนั้น ไม่ปรารถนาสิ่งใด ก็จักไม่ทำสิ่งนั้น" พระมหากัสสปะได้ฟังเช่นนั้นก็ดำริขึ้นว่าพระพุทธเจ้าปรินิพพานเพียง 7 วัน ก็มีผู้คิดที่จะทำให้เกิดความแปรปรวน หรือประพฤติปฏิบัติให้วิปริตไปจากพระธรรมวินัยเช่นนี้ จึงควรจะทำสังคายนาและจะชักชวนพระอรหันต์เถระทั้งหลาย ซึ่งล้วนทันเห็นพระพุทธเจ้า ได้ฟังคำสอนของพระองค์มาโดยตรง เป็นผู้รู้คำสอนของพระพุทธเจ้า และได้อยู่ในหมู่สาวกที่เคยสนทนาตรวจสอบกันอยู่เสมอ รู้ว่าสิ่งใดที่เป็นคำสอนของพระพุทธเจ้า ให้มาประชุมกัน เพื่อช่วยกันแสดง ถ่ายทอด รวบรวม ประมวลคำสั่งสอนของพระพุทธเจ้า แล้วตกลงวางมติไว้ ใช้เวลา 7 เดือน พระเจ้าอชาตศัตรู เป็นผู้อุปถัมภ์
การสังคายนาครั้งที่หนึ่งในศาสนาพุทธจึงได้จัดขึ้นที่ถ้ำสัตบรรณคูหา กรุงราชคฤห์ ตามคำปรารภของพระมหากัสสปะเถระ โดยมีพระเจ้าอชาตศัตรูเป็นองค์อุปถัมภ์ ใช้เวลาในการสังคายนารวบรวมพระธรรมวินัยอยู่ 7 เดือนจึงแล้วเสร็จ โดยในครั้งนั้น พระมหากัสสปะเถระเป็นประธานทำสังคายนา พระอานนท์เป็นองค์วิสัชชนาแสดงพระธรรม พระอุบาลีเป็นองค์วิสัชชนาพระวินัยปิฎก การสังคายนาครั้งนั้นนับเป็นต้นกำเนิดของพระไตรปิฎกภาษาบาลีที่ใช้ในนิกายเถรวาทในปัจจุบัน
ลี หงฉวน
ลี หงฉวน (เกิดเมื่อวันที่ 9 กันยายน ค.ศ. 1969 มณฑลฝูเจี้ยน) เป็นนักแข่งเรือจากประเทศจีน เคยเข้าร่วมการแข่งขันโอลิมปิกฤดูร้อน 2008
ไฟฉาย (แก้ความกำกวม)
ไฟฉาย เป็นอุปกรณ์แหล่งกำเนิดแสงกำลังไฟฟ้ามือถือ นอกจากนี้ยังอาจหมายถึง
ตำบลโคเมฮร์
โคเมฮร์ เป็นตำบลในอำเภอกลาง เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 3,812 คนใน 853 ครัวเรือน
เมเรตเซเกอร์
เมเรตเซอร์เกอร์ (พระนามของพระองค์มีความหมาย "ผู้ที่รักความเงียบ") เป็นพระราชินีอียิปต์มเหสีโบราณ พระนางเมเรตเซอร์เกอร์ปรากฏในแหล่งแห่งราชอาณาจักรใหม่ในฐานะภรรยาของฟาโรห์เซนุสเรตที่ 3
เลกาโดเดลฟันตัสมา
เลกาโดเดลฟันตัสมา (Legado Del Fantasma) เป็นกลุ่มมวยปล้ำอาชีพที่ประกอบด้วย Santos Escobar (ผู้นำ), Joaquin Wilde, Cruz Del Toro และ Zelina Vega สังกัดใน WWE ทั้งสามคนก่อตั้งขึ้นในปี 2020 เมื่อ El Hijo del Fantasma เล่นงาน Drake Maverick และเข้าร่วมกองกำลังกับ Wilde และ Del Toro (จากนั้นรู้จักกันในชื่อ Raul Mendoza) และเปิดตัวกลุ่ม จึงเปลี่ยนชื่อเป็น "Santos Escobar" และก่อตั้งกลุ่มเลกาโดเดลฟันตัสมา
ไก่ป่าลังกา
ไก่ป่าลังกา หรือ ไก่ป่าศรีลังกา หรือ ไก่ป่าซีลอน (Sri Lanka junglefowl, Ceylon junglefowl; වළි කුකුළා; இலங்கைக் காட்டுக்கோழி; ) เป็นไก่ป่าชนิดหนึ่ง
ไก่ป่าลังกา นับเป็นไก่ป่าชนิดที่ใกล้เคียงกับไก่ป่า (G. gallus) ที่พบในภูมิภาคเอเชียตะวันออกเฉียงใต้มากที่สุด มีลักษณะเด่น คือ ตัวผู้มีสีแดงแทบทั้งตัว หน้าอกและใต้ท้องเป็นสีแดง แตกต่างจากไก่ป่าที่หน้าอกและใต้ท้องเป็นสีดำ ปลายปีกและหางสีดำแกมม่วง ตุ้มหูสีขาว ส่วนตัวเมียมีหน้าอกเป็นลายเลือน ๆ สีน้ำตาล ปลายปีกและหางมีลายขวาง
ตัวผู้มีขนาดประมาณ 66–72 เซนติเมตร (26–28 นิ้ว) และน้ำหนักระหว่าง 790–1,140 กรัม (1.7–2.5 ปอนด์) ขณะที่ตัวเมียมีลำตัวประมาณ 35 เซนติเมตร (14 นิ้ว) และน้ำหนักประมาณ 510–645 กรัม (1.1–1.42 ปอนด์)
เป็นไก่ที่พบเฉพาะถิ่นในศรีลังกา หรือเกาะซีลอนที่เดียวเท่านั้น เช่น อุทยานแห่งชาติยาลา หรือป่าสงวนสิงหราชา เป็นต้น
ตอบปัญหาภาษาอังกฤษกับเชลล์
ตอบปัญหาภาษาอังกฤษกับเชลล์ (Shell English Quiz) หรือที่นิยมเรียกว่า เชลล์ควิซ เป็นรายการโทรทัศน์ที่ฝ่ายประชาสัมพันธ์ บริษัท เชลล์แห่งประเทศไทย จำกัด ผลิตขึ้นตามโครงการสนับสนุนการศึกษา เพื่อส่งเสริมการเรียนการสอนวิชาภาษาอังกฤษ รวมถึงทดสอบทักษะความรู้ในสาขาวิชาต่างๆ สำหรับนักเรียนระดับชั้นมัธยมศึกษาตอนปลาย ตลอดทั้งเพื่อเปิดโอกาสให้ผู้ชมทางโทรทัศน์ เพิ่มพูนความรู้ทางภาษาอังกฤษ และความรู้ทั่วไป ร่วมด้วยเช่นกัน โดยจัดรูปแบบเป็นการแข่งขันตอบคำถาม ซึ่งมีชาวต่างประเทศเป็นผู้ถามด้วยภาษาอังกฤษ และมีการคัดเลือกคณะนักเรียนมัธยมปลาย ซึ่งเป็นผู้แทนโรงเรียนต่างๆ จากทั้งกรุงเทพมหานครและทั่วประเทศ เข้าเป็นผู้ตอบในห้องส่ง อันเป็นการฝึกทักษะทั้งการฟังและพูดภาษาอังกฤษ เพื่อสร้างความคุ้นเคยต่อสำเนียงการออกเสียงของชาวต่างชาติ
เชลล์ควิซ เริ่มออกอากาศตั้งแต่ปี พ.ศ. 2508 ทางสถานีโทรทัศน์ไทยทีวีช่อง 4 บางขุนพรหม ของบริษัท ไทยโทรทัศน์ จำกัด และโดยต่อเนื่องไปยังยุคของ สถานีโทรทัศน์ไทยทีวีสีช่อง 9 อ.ส.ม.ท. กระทั่งเมื่อ พ.ศ. 2544 จึงย้ายไปเสนอรายการทางสถานีวิทยุโทรทัศน์แห่งประเทศไทย ช่อง 11 โดยในปี พ.ศ. 2549 ก็ย้ายการออกอากาศอีกครั้งไปที่ สถานีวิทยุโทรทัศน์เพื่อการศึกษา กระทรวงศึกษาธิการ และตั้งแต่ปี พ.ศ. 2551 ย้ายไปออกอากาศทาง เนชั่นทีวี จนกระทั่งยุติการออกอากาศเมื่อปี พ.ศ. 2552 รวมระยะเวลาแพร่ภาพทั้งสิ้น 44 ปี ซึ่งนับว่ายาวนานที่สุดในประเทศไทย
ประวัติ
ในระยะแรกของรายการแต่ละสัปดาห์ ผู้ผลิตรายการจะเชิญคณะผู้แทนนักเรียน โรงเรียนละสามคน จำนวน 48 แห่งทั่วประเทศ เข้าร่วมแข่งขัน ซึ่งแบ่งเป็นสามรอบ ซึ่งจะมีการจับสลากประกบคู่แข่งขันแบบแพ้คัดออก และรอบชิงชนะเลิศ ซึ่งจะคงเหลือผู้แทนนักเรียนจาก 3 โรงเรียนแข่งขันกัน โดยมีผู้ดำเนินรายการทำหน้าที่ตั้งคำถาม ร่วมกับการเชิญผู้บริหารชาวต่างชาติ ซึ่งทำงานกับเชลล์แห่งประเทศไทย ผลัดเวียนมาเป็นผู้อ่านคำถามในห้องส่ง ซึ่งเรียกในรายการว่า "Quiz Master" จากนั้น คณะนักเรียนที่เข้าร่วมแข่งขัน จะร่วมกันเขียนคำตอบลงในกระดาษ แล้วส่งให้คณะพิธีกรตรวจให้คะแนน ซึ่งคะแนนของแต่ละโรงเรียน จะบันทึกไว้บนกระดานดำ เมื่อจบปัญหาในแต่ละข้อ ซึ่งใช้เวลาค่อนข้างมาก ทำให้ในรายการแต่ละครั้ง สามารถแข่งขันได้เพียง 8-10 ข้อเท่านั้น
เป็นผลให้ในระยะต่อมา ซึ่งเริ่มเมื่อปีที่ 16 ของรายการ คือตั้งแต่ พ.ศ. 2524 เชลล์แห่งประเทศไทย เริ่มนำแผงวงจรไฟฟ้าเข้ามาใช้กับรายการ ในส่วนการแสดงสัญญาณขอตอบคำถาม และการบันทึกคะแนน จึงช่วยให้รายการดำเนินไปอย่างรวดเร็วยิ่งขึ้น ทั้งเพิ่มการแข่งขันได้อีกหนึ่งคู่ รวมเป็น 4 โรงเรียนต่อครั้ง และพิธีกรสามารถเพิ่มคำถามไปถึง 40 ข้อ ซึ่งเป็นที่สนใจของเยาวชน และผู้ชมโทรทัศน์อย่างดี ชมรมส่งเสริมโทรทัศน์และหนังสือพิมพ์อินไซด์ทีวี จึงมอบรางวัลโทรทัศน์ทองคำ ประเภทรายการตอบปัญหาชุดดีเด่น ประจำปี พ.ศ. 2530 ให้แก่ทางรายการด้วย จากนั้นระหว่างปี พ.ศ. 2538-2549 สถาบันภาษา จุฬาลงกรณ์มหาวิทยาลัย เข้าร่วมดำเนินรายการ ทั้งสนับสนุนข้อมูลและร่วมตั้งคำถามด้วย
ตั้งแต่ปี พ.ศ. 2550 มีการเปลี่ยนแปลงกติกาครั้งใหญ่ โดยลดจำนวนผู้แทนนักเรียน ของแต่ละโรงเรียนเหลือเพียงสองคน แต่เพิ่มจำนวนโรงเรียนที่แข่งขันเป็น 64 แห่ง และเพิ่มเป็นการแข่งขันระหว่าง 4 โรงเรียน สำหรับการถามและเฉลยคำตอบ เปลี่ยนไปอยู่กับพิธีกรเพียงคนเดียว เพื่อลดความเป็นทางการลง แต่ยังคงมีกรรมการให้คะแนนอีกสามท่าน อยู่ที่ส่วนล่างของเวที โดยลักษณะของคำถามจำแนกออกเป็น 4 รูปแบบคือ "ถามและตอบ" (Questions and Answers) เป็นการตอบคำถามว่าด้วยความรู้ทั่วไป, "ดูและฟัง" (Watching and Listening) เป็นการทดสอบความเข้าใจเนื้อหาในวีดิทัศน์, "วาดภาพตามคำบอก" (Pictorial Dictation) และ "เกมเดาคำศัพท์" (Word Clue Game) ซึ่งผู้เข้าแข่งขัน จะให้คำแนะนำหรือบอกใบ้ เพื่อให้เพื่อนคาดเดา
ลักษณะสุดท้าย
เป็นการสัญจรไปที่โรงเรียนต่างๆในประเทศ โดยจะมีการแข่งขันคัดเลือกโรงเรียนต่างๆ เพื่อไปแข่งขันรอบชิงชนะเลิศ และถือว่าเป็นครั้งแรกที่รายการได้ออกอากาศรายการในลักษณะบันทึกเทป และไม่ได้ออกอากาศที่สตูดิโอและถ่ายทอดสด แม้แต่อย่างใด
เอ็นดับเบิลยูเอ อเมริกา เฮฟวี่เวท แชมเปียนชิป
เอ็นดับเบิลยูเอ อเมริกา เฮฟวี่เวท แชมเปียนชิป (NWA Americas Heavyweight Championship) เป็นตำแหน่งแชมป์หลักของสมาคมพัฒนาทักษะของNational Wrestling Alliance ในLos Angeles ที่รู้จักกันดีในชื่อ NWA Hollywood Wrestling ซึ่งเปิดตัวในปี 1968 และปิดลงในปี 1982 แชมป์เส้นนี้สถาปนาขึ้นในปี 1967
ประเทศโคลอมเบียในพาราลิมปิกฤดูร้อน 2016
ประเทศโคลอมเบีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติโคลอมเบียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 39 คนใน 6 ชนิดกีฬา
จำนวนผู้เข้าแข่งขัน
โคลอมเบียส่งทีมนักกีฬา 39 คน ชาย 26 คน หญิง 13 คน และเจ้าหน้าที่ 1 คนเข้าสู่พาราลิมปิกฤดูร้อน 2016
กรีฑา
ผลการแข่งขันดังนี้ :
กีฬามหาวิทยาลัยแห่งประเทศไทย ครั้งที่ 8
กีฬามหาวิทยาลัยแห่งประเทศไทย ครั้งที่ 8 จัดการแข่งขันวันที่ 25 ตุลาคม - 1 พฤศจิกายน พ.ศ. 2524 โดยมีมหาวิทยาลัยเชียงใหม่เป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
การแข่งขันในครั้งนี้คณะกรรมการกีฬามหาวิทยาลัยแห่งประเทศไทยกำหนดให้จัดการแข่งขันในช่วง 2 สัปดาห์สุดท้ายของเดือนตุลาคม เพราะมหาวิทยาลัยส่วนใหญ่ปิดภาคการศึกษาทำให้ลดปัญหาในเรื่องการจัดที่พักให้กับนักกีฬาที่เข้าร่วมการแข่งขัน นอกจากนี้ ยังเป็นครั้งแรกที่ทบวงมหาวิทยาลัยให้การสนับสนุนในด้านงบประมาณจัดการแข่งขัน การเดินทาง เบี้ยเลี้ยงนักกีฬาและเจ้าหน้าที่ โดยใช้งบประมาณกิจกรรมนักศึกษาที่ได้รับการสนับสนุนจากรัฐบาล
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
เสกสรร ชัยเจริญ
จงรักภักดี ญาณวินะโย ส่วนมากจะนิยมเรียกว่า หนุ่มเสก เกิดเมื่อวันที่ 1 มิถุนายน พ.ศ. 2507 เป็นนักแสดง นักธุรกิจชาวไทย และนักร้องคนแรกของค่ายเพลงคีตา เรคคอร์ดส
ประวัติ
เสกสรร เข้าสู่วงการบันเทิง ด้วยงานถ่ายแบบ และงานแสดงภาพยนตร์ ต่อมาจึงเข้าสู่วงการเพลง เมื่อทางเจเอสแอลก่อตั้งบริษัท "คีตา" ขึ้นมาพอดี เสกสรรจึงได้รับการชักชวนให้เป็นนักร้องคนแรกของค่าย และได้ตั้งชื่อในวงการให้ว่าหนุ่มเสก เนื่องจากเสกสรรมีชื่อเล่นว่าหนุ่ม โดยอัลบั้มชุดแรกวางแผงในปี พ.ศ. 2530 ในชื่อว่า ดนตรีออกเดิน มีเพลงเด่นคือ รักเป็นดั่งต้นไม้ และออกอัลบั้มกับคีตาอีก 3 ชุด ก่อนย้ายเข้าสังกัดแกรมมี่ โดยออกอัลบั้มอีกประมาณ 4 ชุด ก่อนออกจากวงการ เพื่อไปทำธุรกิจร้านอาหารและสถานบันเทิง แต่ดำเนินงานได้ระยะหนึ่งต้องเลิกกิจการ
หนุ่มเสกมีผลงานแสดงภาพยนตร์และละครหลายเรื่อง โดยมีผลงานที่สร้างชื่อคือ ละครเรื่อง สุดแต่ใจจะไขว่คว้า ทางช่อง 3
หนุ่มเสก ใช้ชีวิตคู่สมรส จิระนันท์ ชัยเจริญ มีบุตรด้วยกัน 2 คน
ปัจจุบัน เสกสรรทำงานอยู่ที่โรงละครคิง พาวเวอร์ กับงานเชิดหุ่นละครเล็ก และยังเป็นผู้อำนวยการแสดงโรงละครอักษรา โดยเคยประกาศไว้ว่าจะเลิกเข้าวงการบันเทิงอย่างถาวร เนื่องจากเกิดปัญหาเรื่องวงการบันเทิงที่ แต่อย่างไรก็ตามเสกสรรยังรับงานการแสดงบางส่วน
เมื่อวันที่ 27 พฤษภาคม พ.ศ. 2552 ศาลล้มละลายกลาง มีคำสั่งพิทักษ์ทรัพย์ของเสกสรรเป็นเด็ดขาด หลังจากนั้นเขาได้เปลี่ยนชื่อตัวและสกุลเป็น "จงรักภักดี ญาณวินะโย"
งานการเมือง
เสกสรร หรือ จงรักภักดี ได้สมัครเป็นสมาชิกพรรครวมไทยสร้างชาติ เมื่อวันที่ 1 กุมภาพันธ์ พ.ศ. 2566 จากการชักชวนของเสกสกล อัตถาวงศ์ เดิมเขาเตรียมลงสมัครเป็น ส.ส. เขตประเวศ แต่ต่อมาเขาได้สมัครในแบบบัญชีรายชื่อสังกัดของพรรคในลำดับที่ 38 แต่ไม่ได้รับการเลือกตั้ง
ยุทธการที่ไก่เซี่ย
ยุทธการที่ไก่เซี่ย การต่อสู้ที่เกิดขึ้นเมื่อ 202 ปีก่อนคริสตกาล ระหว่าง สงครามฉู่-ฮั่น ระหว่าง หลิวปัง และ เซี่ยง อฺวี่ ท้ายที่สุดชัยชนะก็ตกเป็นของหลิวปัง ซึ่งสถาปนาตนเองขึ้นจักรพรรดิของจีนและก่อตั้งราชวงศ์ฮั่น.
ปูมหลัง
กองทัพฮั่นมีชัยชนะเหนือกองทัพฉู่หลายครั้ง, แต่พวกเขาไม่สามารถครอบครองแผ่นดินได้ทั้งหมด. ขณะเดียวกันทางตะวันออกของจีนยังอยู่ภายใต้การควบคุมของรัฐฉู่. ในที่สุดเซี่ยงอฺวี่ก็สามารถจัดระเบียบกองทัพของเขาขึ้นมาได้อีกครั้งพร้อมกับทำการตอบโต้ใส่หลิวปัง.
ในจุดนี้, ความขัดแย้งครั้งสำคัญระหว่างหลิวปังและ หาน ซิ่น ก็ได้อุบัติขึ้น. เหตุผลสำคัญเป็นเพราะหลิวปังปฏิเสธที่จะให้หานซิ่นควบคุมกองทัพฮั่นอันมหาศาล, และเขาปฏิเสธคำแนะนำจำนวนมากของหานซิ่น. ในที่สุดหานซิ่นก็ยั้งกองทัพของเขาไว้ที่ ฉี เมื่อหลิวปังตกอยู่ภายใต้การปิดล้อมของเซี่ยงอฺวี่. มีทางเดียวเท่านั้นหลิวปังจึงขอความช่วยเหลือจากที่ปรึกษาทางการทหารผู้ปราดเปรื่อง เตียวเหลียง.
ในสงครามครั้งนี้เตียวเหลียงประสบความสำเร็จในการโจมตีเส้นทางเสบียงของเซี่ยงอฺวี่ ขณะเดียวกันเตียวเหลียงก็ประสบความสำเร็จในการเปิดเส้นทางเสบียงของกองทัพฮั่น. แต่ระหว่างที่สนทนากันมือธนูของเซี่ยงอฺวี่ได้ยิงลูกธนูถูกหลิวปังได้รับบาดเจ็บที่ ปอด ของเขา. อย่างไรก็ตามหลิวปังสามารถปกปิดเรื่องนี้จากกองทัพของเขาและเซี่ยงอฺวี่, ส่งผลให้ขวัญกำลังใจของทหารฮั่นเพิ่มสูงขึ้น.
เมลวิน ดักลาส
เมลวิน ดักลาส (Melvyn Douglas; 5 เมษายน ค.ศ. 1901 – 4 สิงหาคม ค.ศ. 1981) หรือชื่อเกิด เมลวิน เอดัวร์ เฮสเซลแบร์ก (Melvyn Edouard Hesselberg) เป็นนักแสดงชาวอเมริกัน เขาเริ่มมีชื่อเสียงในยุคทศวรรษ 1930 จากบทผู้ชายที่สุภาพอ่อนโยนในภาพยนตร์รักตลกเรื่อง Ninotchka (1939) กับเกรทา การ์โบ ดักลาสได้รับรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่อง Hud (1963) และ Being There (1979) และยังได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม จากภาพยนตร์เรื่อง I Never Sang for My Father (1970) เขาเป็นหนึ่งในนักแสดงเพียงไม่กี่คนที่ได้รับ "สามมงกุฎแห่งการแสดง"
ในช่วงบั้นปลายชีวิต เขาปรากฏอยู่ในภาพยนตร์เหนือธรรมชาติเกี่ยวกับผีอย่าง The Changeling (1980) และ Ghost Story (1981) ซึ่งเป็นภาพยนตร์เรื่องสุดท้ายของเขา ก่อนจะเสียชีวิตจากโรคปอดบวมและภาวะแทรกซ้อนจากโรคหัวใจด้วยอายุ 80 ปี
ชีวิตช่วงแรก
ดักลาสเกิดในมาคอน รัฐจอร์เจีย เป็นบุตรชายของเลนา พริสซิลลา (นามสกุลเดิม แช็กเคลฟอร์ด) และเอดัวร์ เกรกอรี เฮสเซลแบร์ก เป็นนักเปียโนคอนเสิร์ตและคีตกวี บิดาของเขาเป็นชาวยิวที่อพยพมาจากรีกา ประเทศลัตเวีย ซึ่งต่อมาเป็นส่วนหนึ่งของรัสเซีย ส่วนมารดาของเขาพื้นเพมาจากรัฐเทนเนสซี เป็นโปรเตสแตนต์และผู้สืบสายเลือดของ เมย์ฟลาวเวอร์
อับดิริซัค ฮาจี ฮุสเซน
อับดิริซัค ฮาจี ฮุสเซน (Cabdirisaaq Xaaji Xuseen; عبد الرازق حاجي حسين‎; 24 ธันวาคม พ.ศ. 2467 - 31 มกราคม พ.ศ. 2557) เป็นนักการทูตและนักการเมืองชาวโซมาลี เขาดำรงตำแหน่งนายกรัฐมนตรีของประเทศโซมาเลียตั้งแต่ 14 มิถุนายน พ.ศ. 2507 ถึง 15 มิถุนายน พ.ศ. 2510 ตั้งแต่พ.ศ. 2518 ถึงพ.ศ. 2523 เขาได้ดำรงตำแหน่งเอกอัครราชทูตผู้แทนถาวรโซมาเลียประจำสหประชาชาติ อดีตเลขาธิการของสันนิบาติเยาวชนโซมาลี ฮุสเซนมีบทบาทในการนำรัฐบาลพลเรือนบริหารประเทศในช่วงแรก
ร่มเกล้า
ร่มเกล้า อาจหมายถึง
เจ้าชายอุกเยน จิกมี วังชุก
เจ้าชาย ดาโช อุกเยน จิกมี วังชุก เกิดเมื่อวันที่ 11 พฤศจิกายน ค.ศ. 1994  พระองค์เป็นพระราชโอรสใน สมเด็จพระราชาธิบดีจิกมี ซิงเย วังชุก และ สมเด็จพระราชินีเชอร์ริง เพม วังชุก ซึ่งเป็นพระมเหสีองค์ที่สอง
พระราชประวัติ
เจ้าชายอุกเยน จิกมี วังชุก ได้มีส่วนร่วมในการร่วมงานพระราชพิธีและการประชุมที่ต่างประเทศ ในปี ค.ศ. 2008 เจ้าชายอุกเยน จิกมี วังชุก จบการศึกษาที่โรงเรียน Institut Le Rosey ซึ่งเป็นโรงเรียนประจำที่ประเทศสวิตเซอร์แลนด์
ชอปปิง คิง หลุย
ชอปปิง คิง หลุย เป็นละครโทรทัศน์เกาหลีใต้ ที่นำแสดงโดย ซอ อิน-กุก, นัม จี-ฮย็อน, ยุน ซัง-ฮย็อน และ อิม เซ-มี ออกอากาศวันพุธและพฤหัสบดี เวลา 22:00 น. (เวลามาตรฐานเกาหลี) ทางช่อง เอ็มบีซี ตั้งแต่วันที่ 21 กันยายน ถึง 10 พฤศจิกายน ค.ศ. 2016
เรื่องย่อ
เป็นโรแมนติกคอมมาดี้เกี่ยวกับ หลุยส์ (ซอ อิน-กุก) ทายาทเศรษฐีที่มักใช้เงินซื้อทุกอย่าง อยู่มาวันหนึ่งเขาสูญเสียความทรงจำจากอุบัติเหตุและได้พบกับ บก-ชิล (นัม จี-ฮย็อน) หญิงสาวจากต่างจังหวัด เธอพยายามตามหาน้องชายของเธอที่หายตัวไป ตอนแรกเธอประหลาดใจกับนิสัยการใช้จ่ายของเขา เธอจึงสอนให้เขาซื้อแต่ของจำเป็นหรือของเล็ก ๆ น้อย ๆ ราคาไม่แพง เธอยังได้เรียนรู้ว่าของจำเป็นสำหรับทุกคนมันไม่เหมือนกัน เนื่องจากขึ้นอยู่กับค่านิยมที่หล่อหลอมชีวิตของทุกคน ทั้งคู่เกิดมาเพื่อดูแลซึ่งกันและกันและนำไปสู่ความรักที่ปฏิเสธไม่ได้
งานสร้าง
ได้มีการวางแผนเขียนบทครั้งแรกในวันที่ 15 กรกฎาคม ค.ศ. 2016 ที่สถานีโทรทัศน์ MBC ในเมือง ซังนัม ประเทศเกาหลีใต้ และเริ่มถ่ายทำในวันที่ 18 กรกฎาคม ซีรีส์เรื่องนี้สร้างจากบทละครตลกโรแมนติกของ โอ จี-ย็อง ซึ่งได้รับรางวัล Excellence Prize จากการประกวด Broadcasting Foundation Scenario Contest ครั้งที่ 7 ซึ่งจัดโดย Broadcasting Contents Promotion Foundation ในปี ค.ศ. 2015 แม้จะมีเนื้อหาธรรมดาทั่วไป แต่ละครเรื่องนี้ก็ได้รับคำชื่นชมทั้งจากแฟนละครและนักวิจารณ์
สถานที่ถ่ายทำฉากปราสาทของหลุยส์ในตอนแรกคือปราสาท Bourron ใกล้กรุงปารีสในประเทศฝรั่งเศส
เกรียตา ทืนแบร์ย
เกรียตา ทืนแบร์ย (Greta Thunberg, เป็นนักกิจกรรมภูมิอากาศชาวสวีเดน มุ่งเน้นที่ความเสี่ยงที่เกิดจากการเปลี่ยนแปลงภูมิอากาศ
ในเดือนสิงหาคม พ.ศ. 2561 เมื่อเธออายุ 15 ปี ทืนแบร์ยใช้เวลาหลังเลิกเรียนถือป้ายเรียกร้องนอกรัฐสภาสวีเดนให้ดำเนินการด้านภูมิอากาศที่รุนแรงขึ้น ไม่ช้านักเรียนคนอื่น ๆ ก็มีส่วนร่วมในการประท้วงคล้าย ๆ กัน พวกเขาช่วยกันจัดการเคลื่อนไหวนัดหยุดเรียนเพื่อภูมิอากาศภายใต้ชื่อ วันศุกร์เพื่ออนาคต หลังจากที่ทืนแบร์ยเข้าร่วมประชุมการเปลี่ยนแปลงภูมิอากาศของสหประชาชาติเมื่อ พ.ศ. 2561 ก็เกิดการนัดหยุดเรียนของนักเรียนทุกสัปดาห์ ณ ที่ใดที่หนึ่งในโลก ใน พ.ศ. 2562 มีการประท้วงหลายเมืองซึ่งมีการประสานงานกันอย่างน้อยสองครั้ง มีนักเรียนเข้าร่วมมากกว่าหนึ่งล้านคน
ทืนแบร์ยเป็นที่รู้จักจากกิริยาการพูดทื่อ ๆ อย่างตรงไปตรงมา ทั้งในที่สาธารณะและกับผู้นำและที่ประชุมทางการเมืองที่ซึ่งเธอเรียกร้องให้มีการดำเนินการทันทีเพื่อรับมือกับสิ่งที่เธออธิบายว่าเป็นวิกฤตการณ์ภูมิอากาศ ทืนแบร์ยโน้มน้าวให้พ่อแม่ของเธอรับเอารูปแบบการใช้ชีวิตหลายอย่างมาใช้เพื่อลดรอยเท้าคาร์บอน ซึ่งรวมถึงการไม่เดินทางทางอากาศและการไม่กินเนื้อสัตว์
ในเดือนพฤษภาคม พ.ศ. 2562 ทืนแบร์ยได้ขึ้นปกนิตยสาร ไทม์ ซึ่งขนามนามเธอว่า "ผู้นำรุ่นต่อไป" และระบุว่า หลายคนมองว่าเธอเป็นแบบอย่างที่ดี ทืนแบร์ยและกลุ่มเคลื่อนไหวการนัดหยุดเรียนยังได้ปรากฏในสารคดี 30 นาทีของนิตยสาร ไวซ์ ในชื่อ เมกเดอะเวิลด์เกรียตาอะเกน สื่อบางสำนักได้อธิบายถึงผลกระทบของเธอที่มีต่อเวทีโลกในฐานะ "ปรากฏการณ์เกรียตา ทืนแบร์ย"
แหล่งข้อมูลอื่น
2003
กีฬามหาวิทยาลัยแห่งประเทศไทย ครั้งที่ 7
กีฬามหาวิทยาลัยแห่งประเทศไทย ครั้งที่ 7 จัดการแข่งขันวันที่ 9 - 16 ธันวาคม พ.ศ. 2523 โดยมีมหาวิทยาลัยในกรุงเทพมหานคร 5 แห่งเป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
กาย แมดิสัน
กาย แมดิสัน (Guy Madison; 19 มกราคม ค.ศ. 1922 – 6 กุมภาพันธ์ ค.ศ. 1996) หรือชื่อเกิด รอเบิร์ต โอเซลล์ โมสลีย์ (Robert Ozell Moseley) เป็นนักแสดงชาวอเมริกัน เขาเป็นที่รู้จักอย่างดีจากบทไวลด์ บิล ฮิกคอก ในละครชุด The Adventures of Wild Bill Hickok ตั้งแต่ปี 1951 ถึง 1958
ตลอดอาชีพนักแสดงของเขา แมดิสันได้รับรางวัลพิเศษจากรางวัลลูกโลกทองคำในปี 1954 รวมถึงมีดวงดาวอยู่บนฮอลลีวูดวอล์กออฟเฟมสองดวง สำหรับวิทยุและโทรทัศน์
ชีวิตช่วงแรก
แมดิสันเกิดในพัมพ์กินเซ็นเตอร์ รัฐแคลิฟอร์เนีย เขาเข้าเรียนที่วิทยาลัยเบเคอร์สฟิลด์ ซึ่งเป็นวิทยาลัยระบบ 2 ปี จากนั้นทำงานเป็นพนักงานรับสายโทรศัพท์ในเวลาสั้น ๆ ก่อนจะเข้าร่วมกองทัพเรือสหรัฐในปี 1942 ระหว่างสงครามโลกครั้งที่สอง เขามีพี่ชายสามคนชื่อ แฮโรลด์, เดวิด และเวย์น มีอาชีพเป็นนักแสดงเช่นกัน โดยใช้ชื่อในวงการว่า เวย์น มัลลอรีย์ และยังมีน้องสาวอีกหนึ่งคนชื่อ โรสแมรี ด้วย
โอยูกันดา แลนด์ออฟบิวที
"โอยูกันดา แลนด์ออฟบิวที" (Oh Uganda, Land of Beauty - ยูกันดา ดินแดนแห่งความงดงาม) เป็นชื่อเพลงชาติของประเทศยูกันดา ประพันธ์เนื้อร้องและทำนองโดย จอร์จ วิลเบอร์ฟอส คาโกมา (George Wilberforce Kakoma) เพลงนี้เริ่มใช้เป็นเพลงชาติยูกันดามาตั้งแต่ พ.ศ. 2506 หลังจากประเทศได้รับเอกราชจากสหราชอาณาจักรไม่นาน โดยมีความยาวห้องเสียงถึง 8 บาร์ เป็นเพลงชาติที่สั้นที่สุดในโลก. ต่อมาได้มีการแปลเนื้อร้องเป็นภาษาต่างๆ ที่ใช้เป็นภาษาหลักในยูกันดา 25ภาษา.
เทศบาลเมืองตะลุบัน
ตะลุบัน เป็นเทศบาลเมืองซึ่งมีอาณาเขตครอบคลุมพื้นที่ตำบลตะลุบันในอำเภอสายบุรี จังหวัดปัตตานี เดิมบริเวณเขตเทศบาลมีฐานะเป็นเมืองสายบุรี เป็นเมืองเก่าแก่ตั้งแต่สมัยรัตนโกสินทร์ตอนต้น (ต่อมาถูกยุบเป็นอำเภอตะลุบันและเปลี่ยนชื่อเป็นอำเภอสายบุรี) ได้รับการจัดตั้งเป็นเทศบาลตำบลใน พ.ศ. 2483 โดยมีขุนไชยสุวรรณพงค์เป็นนายกเทศมนตรีคนแรก และยกฐานะขึ้นเป็นเทศบาลเมืองใน พ.ศ. 2558 ปัจจุบันในเขตเทศบาลมีประชากร 14,522 คน และมีชุมชนทั้งหมด 20 แห่ง
เทศบาลเมืองตะลุบันมีอาณาเขตติดต่อกับอ่าวไทยทางทิศตะวันออก สภาพภูมิประเทศเป็นที่ราบสูงสลับกับที่ราบลุ่มติดฝั่งอ่าวไทย มีแม่น้ำสายบุรีไหลผ่าน ดินเป็นดินร่วมปนทราย ไม้ปลูกส่วนใหญ่เป็นไม้ยาง นอกจากนี้ เทศบาลเมืองตะลุบันยังเป็นที่ตั้งของถ้ำปิดบนภูเขาสลินดงบายูซึ่งเป็นที่ประดิษฐานพระพุทธรูปหินทรายแดง 2 องค์ ซึ่งกรมศิลปากรได้ขึ้นทะเบียนเป็นโบราณวัตถุ
การขนส่งในเขตเทศบาลมีทางหลวงแผ่นดินหมายเลข 4157 หรือถนนท่าเสด็จ ซึ่งไปเชื่อมต่อกับทางหลวงแผ่นดินหมายเลข 42 (ถนนเพชรเกษมสายปัตตานี–นราธิวาส) ที่นอกเขตเทศบาล
รายนามผู้นำฝ่ายค้านในสภาผู้แทนราษฎรบังกลาเทศ
ด้านล่างนี้เป็น  รายนามผู้นำฝ่ายค้านในสภาผู้แทนราษฎรบังกลาเทศ (বিরোধীদলীয় নেতা) อย่างเป็นทางการ ซึ่งปัจจุบันผู้นำฝ่ายค้านในสภาผู้แทนราษฎรบังกลาเทศ คือ จาติยา รังสาด
รายชื่อแหล่งมรดกโลกในยุโรปเหนือ
องค์การยูเนสโกได้ขึ้นทะเบียนสถานที่สำคัญใน 8 ประเทศในภูมิภาคยุโรปเหนือ เป็นมรดกโลก หลายแห่ง
มังกรหยก ตอน ศึกเทพอภินิหารเจ้าอินทรีย์
มังกรหยก ตอน ศึกเทพอภินิหารเจ้าอินทรี (อังกฤษ:The Romance Of The Condor Heroes) เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ภาค 1 และภาค 2 ของกิมย้ง นำแสดงโดย เฉิน เสี่ยว, เฉิน เหยียนซี ออกอากาศทางช่อง 7 ออกอากาศทุกวันจันทร์ -พุธ เวลา 09.30 -11.30 น.
เนื้อเรื่อง
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่างๆนานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข
ประเทศคอโมโรสในพาราลิมปิกฤดูร้อน 2016
ประเทศคอโมโรส เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติคอโมโรสเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
ว่ายน้ำ
ผลการแข่งขันดังนี้ :
ปืนใหญ่อัตตาจรอาร์เชอร์
ระบบปืนใหญ่อาร์เชอร์ (Archer Artillery System) รหัส FH77BW L52 เป็นระบบปืนใหญ่อัตตาจรขนาด 155 ม.ม. ของสวีเดนและนอร์เวย์ พัฒนาขึ้นโดยบริษัท Bofors (ปัจจุบันเป็นบริษัทลูกของ บีเออี ซิสเต็มส์) โดยการควบคุมของ Försvarets Materielverk (FMV) ของสวีเดน ประกอบด้วยปืนใหญ่ฮาวอิตเซอร์ขนาด 155 ม.ม. ติดตั้งบนรถบรรทุก 6 ล้อวอลโว โดยมีรถควบคุมสั่งการทางไกล และรถบรรทุกกระสุนสนับสนุน สามารถปฏิบัติการได้ด้วยเจ้าหน้าที่ 4 นาย
ปัจจุบัน ระบบอาร์เชอร์มีประจำการในกองทัพสวีเดนและนอร์เวย์ และอยู่ระหว่างพิจารณาจัดซื้อโดยกองทัพอินเดียและแคนาดา
ออสตราโคเดิร์ม
ออสตราโคเดิร์ม (Ostracoderm) เป็นปลาโบราณที่สูญพันธุ์ไปแล้ว เป็นสัตว์มีกระดูกสันหลังที่เกิดขึ้นเป็นกลุ่มแรก ๆ พบเป็นซากฟอสซิลอายุระหว่างยุคออร์โดวิเชียนจนถึงยุคดีโวเนียน ในทวีปอเมริกาเหนือและยุโรป ถือเป็นสัตว์มีกระดูกสันหลังที่เกิดก่อนสัตว์กลุ่มอื่น ๆ ความยาวไม่เกิน 30 ซม.. ไม่มีขากรรไกร มีตาด้านข้าง 1 คู่ แพนหางแบบสองแฉก แต่ละแฉกไม่เท่ากัน ส่วนหัวมีแผ่นกระดูกปกคลุม กระดูกสันหลังยาวจนเกือบถึงปลายหาง มีจมูก 1-2 รู ช่องเหงือกเปิดที่ผิวลำตัว ไม่เชื่อมต่อกับคอหอย มี 7-10 คู่
รัฐฉี
รัฐฉี (齊) เป็นรัฐในยุคราชวงศ์โจวในจีนโบราณ ซึ่งถูกมองว่าเป็นอาณาจักรชายแดน ดัชชีและอาณาจักรอิสระ มีเมืองหลวงคือหลินซื่อ ซึ่งตั้งอยู่ในมณฑลซานตงในปัจจุบัน
รัฐฉีก่อตั้งขึ้นไม่นานหลังจากราชวงศ์โจวโค่นล้มราชวงศ์ซางในศตวรรษที่ 11 ก่อนคริสตกาล เจ้าแคว้นคนแรกคือเจียง จื่อหยา อัครมหาเสนาบดีของพระเจ้าโจวเหวิน และบุคคลในตำนานในวัฒนธรรมจีน ตระกูลของเขาปกครองรัฐฉีเป็นเวลาหลายศตวรรษก่อนที่จะถูกแทนที่โดยตระกูลเถียนเมื่อ 386 ปีก่อนคริสตกาล ใน 221 ปีก่อนคริสตกาล รัฐฉีเป็นรัฐสุดท้ายที่ถูกผนวกโดยรัฐฉินระหว่างการรวมประเทศจีน
การก่อตั้ง
ระหว่างที่ราชวงศ์โจวทำสงครามพิชิตราชวงศ์ซาง เจียง จื่อหยา ชาวจวี่เซี่ยน ได้ทำหน้าที่เป็นอัครมหาเสนาบดีให้แก่พระเจ้าโจวอู่หวาง (จิวบู๊อ๋อง) ซึ่งเป็นตำแหน่งเดียวกันที่เขาเคยรับราชการในสมัยพระเจ้าโจวเหวินหวาง (จิวบุนอ๋อง) ผู้เป็นพระราชบิดาของพระเจ้าโจวอู่หวาง เมื่อราชวงศ์โจวได้รับชัยชนะ ดินแดนส่วนใหญของคาบสมุทรซานตงและพื้นที่ใกล้เคียงบางส่วนได้ถูกรวบรวมก่อตั้งขึ้นเป็นรัฐฉี มีฐานะเป็นรัฐสามนตราช (รัฐบริวาร) ของกษัตริย์ราชวงศ์โจว โดยมีเจียง จื่อหยา ทำหน้าที่ปกครองและป้องกันดินแดนส่วนนี้  เมื่อพระเจ้าโจวอู่หวางสวรรคต เจียง จื่อหยา ยังคงแสดงความภักดีต่อผู้สำเร็จราชการโจวกงในระหว่างเกิดเหตุการณ์กบฏซานเจี้ยน ในครั้งนั้นเจ้าชายอู่เกิงแห่งราชวงศ์ซางได้ก่อการกบฎร่วมกับดินแดนเขตเหยียน เขตสวี และเขตผูกู่ในแถบตงอี้ ซึ่งตั้งอยู่ในเขตแดนของรัฐฉี เหตุกบฎครั้งนี้่ถูกปราบปรามลงได้ในช่วง 1039 ปีก่อนคริสตกาล แต่ข้อมูลในเอกสาร "บันทึกไม้ไผ่" (汲冢紀年; จี๋จงจิ้นเหนียน) ระบุไว้ว่า ชนพื้นเมืองในเขตผูกู่ยังคงก่อการกบฏมาอีกราว 1 ทศวรรษก่อนจะถูกทำลายลงเป็นครั้งที่ 2 ในช่วง 1026 ปีก่อนคริสตกาล
เอกสารที่ตกทอดมาจากสมัยราชวงศ์โจวตะวันตกนั้นมีหลงเหลิออยู่น้อยมาก แต่เป็นที่รับรู้ว่าในรัชสมัยของพระเจ้าโจวอี๋หวาง (865–858 ปีก่อนคริสตกาล) พระองค์ได้ส่งกองทัพมาปราบรัฐฉีและลงโทษประหารชีวิตฉีอายกงด้วยการให้ต้มในกระทะทั้งเป็น ต่อมาในสมัยพระเจ้าโจวเซวียนหวาง (827–782 ปีก่อนคริสตกาล) ได้เกิดการต่อสู้เพื่อช่วงชิงการสืบทอดอำนาจในรัฐฉี ในระยะนี้ชนพื้นเมืองชาวตงอี้เผ่าต่างๆ ได้ถูกหลอมรวมเข้าเป็นส่วนหนึ่งของวัฒนธรรมราชวงศ์โจวอย่างเต็มที่